Trimerelīdas

Trimerelīdas (Trimerellida) ir paleozoja pleckāju kārta. Trimerelīdas dzīvoja no ordovika līdz silūram. Kārtu 1985. gadā izveidoja krievu paleontologi V. Gorjanskis un L. Popovs.

 Apraksts 
Trimerelīdas ir pleckāji ar neparasti lielām un biezām, nevienmērīgi abpusēji izliektām, brīvi gulošām čaulām. Čaulas abi vāki aug jaukti perifēriski. Čaulas virsma parasti ir gluda. Ventrālā kardinālā interareja parasti ir labi attīstīta. Slēdzenes struktūru veido ventrālā kardinālā ligzda un dorsālā slēdzenes plātne (izņemot Ussuniidae). Mantijas daivas, iespējams, nav saaugušas gar aizmugurējo malu. Muskulatūra, acīmredzot, sastāv no pāra aizmugures un priekšējiem adduktoriem un ārējiem laterālajiem muskuļiem. Iekšējo slīpo muskuļu pāris stiprinās pie dorsālās slēdzenes plātnes aizmugurējā gala (izņemot Gasconsia). Mantijas kanālu sistēma var būt stieņveidīga, divdaļīga vai spalvveidīga, reizēm ar vascula lateralia un vascula media abos čaulas vākos.Popov, L.E., Holmer, L.E. 2000. Trimerellida. In Kaesler, R.L. (ed.): Treatise on Invertebrate Paleontology, Part H, Brachiopoda, Vol. 2, pp. 184-192. The Geological Society of America, Boulder, Colorado, and The University of Kansas Lawrence, Kansas, USA, 184. lpp.

 Sistemātika 
Trimerelīdu kārtā ir iekļauta viena virsdzimta ar trim dzimtām:Marinespecies.org
 kārta: Trimerellida Goriansky & Popov, 1985 †
 virsdzimta: Trimerelloidea Davidson & King, 1872 †
 dzimta: Adensuidae Popov & Rukavishnikova, 1986 †
 dzimta: Trimerellidae Davidson & King, 1872 †
 dzimta: Ussuniidae Nikitin & Popov, 1984 †

(†) - izmirušu organismu grupa.

 Atsauces 

Kategorija:Kranijveidīgie